Trump o ține din greșeală în greșeală. Șir de gafe și injurii, după ce a spus că "imigranții pot fi asemuiți cu animalele''
Donald Trump nu contenește să șocheze. La un miting electoral organizat la sfârșitul săptămânii trecute, a concluzionat că: "imigranții nu sunt oameni și mai degrabă pot fi asemuiți cu animalele''.
După o asemenea enormitate, a venit și pedeapsa. I s-a stricat prompterul, iar Trump s-a dezlănțuit într-un șir de gafe și injurii.
Donald Trump a abordat iar una dintre temele sale favorite: criza migranților de la granița Statelor Unite cu Mexicul.
Donald Trump, candidatul republican la președinția SUA: "Nu pot să citesc de pe prompter. Nu-i plătiți pe fraierii ăștia. Cine naiba a făcut asta? Nemernicul... Cred că e mâna lui Joe Biden".
"Ține același discurs de ani buni și încă mai are nevoie de prompter?", s-a întrebat cineva pe Twitter. La final, Trump a încurcat candidații de la alegerile prezidențiale din 2020, spunând că Biden l-a învins pe Obama, nu pe el.
Donald Trump, candidatul republican la președinția SUA: "Vă spun ceva interesant. Joe Biden l-a învins pe Barack Hussein Obama. A auzit cineva de el?".